אמרתם שופינג? העיר ברצלונה מעודכנת בכל מה שקשור לשופינג איכותי מהשורה הראשונה!
לברר על מחירי טיסות לברצלונה, לסגור מלון הממוקם במרכז העניינים ולצאת למסע קניות מטורף.
הבאנו לפניכם מספר חנויות אופנה בעיר שאסור לכם לפספס.
הגעתם עד הלום, אתם חייבים ביקור בחנויות היוקרה בברצלונה.
ברובע אל בורן והבריו גותיק – אשר שניהם נחשבים לאזורי קניות יוקרתיים בעיר, תוכלו למצוא מגוון חנויות מעצבים קטנות.
מלבדן קיימות החנויות שאתם בוודאי מכירים, של השמות הגדולים כמו: דולצ'ה וגבאנה, ג'וצ'י, פראדה, ג'ורג'יו ארמאני ועוד.
חנות אחת עליה יש לשים דגש במסע הקניות שלכם היא "אל קורט אינגלס".
מדובר בחנות גדולה, בה יש כמעט את כל המוצרים שתצטרכו, מבגדים ועד למיטות. כדאי להגיע, ליהנות מהשלל ולהתחדש.
הנמצא סמוך לכל הבניינים המוארים והצבעוניים ובו קיים אזור קניות המציע מותגים מובילים רבים וגם כמה מציאות שוות.
רוב החנויות שקיימות ברחוב הזה, הן ייחודיות ויוקרתיות, אך בניגוד אליהן יש גם רשתות בינלאומיות המציעות בגדים במחירים נמוכים, כמו: מנגו וזארה.
Maremagnum – זהו מרכז קניות עצום, מקורה הנמצא סמוך לנמל המקומי. קניון אירופאי מרתק, עם רשתות אופנה רבות כמו Pull & Bear, H&Mוחנויות המוכרות מוצרי טיפוח, צעצועים לילדים, מכשירים טכנולוגיים וקינוחי שוקולד.
אם אתם כבר בקניון, כדאי שתבקרו את החנות הרשמית של מועדון המעריצים של קבוצת הכדורגל המקומית – ברצלונה. לחנות קוראים FC-Barcelona והיא פתוחה בכל ימות השבוע (גם בחגים) ומציעה שלל ביגוד ואביזרים התואמים את צבעי הקבוצה.
La Maquinista Mall – מתחם קניות חדש יחסית בעיר, הוא בעל שלוש קומות עם כמאתיים עשרים וחמש חנויות שונות המציעות: מוצרי מולטימדיה, חנויות משקפיים, חנויות מוזיקה, חנויות עם מוצרים לעיצוב הבית, רשתות אופנה רבות, חנויות יוקרה, בתי קפה, מסעדה, קולנוע ועוד.
התרשמתם מחנויות היוקרה? קניתם מספר פריטים שיכולתם לרכוש ועדיין לעמוד בתקציב – הנה כמה קניוני אאוטלט נחשבים שלא יגרמו לכם לחשב כל הוצאה, עם סיילים מטורפים, בגדי יוקרה במחירים נמוכים ומגוון מוצרים אחרים.
Heron Outlet– הקניון המוביל בחנויות עודפים בעיר ברצלונה. הוא ממוקם במרכזה ובתוכו יש מספר חנויות, רובן רשתות אופנה מוכרות במחירים נמוכים עם מבצעי סוף עונה קבועים על פריטי לבוש רבים. אם אתם רוצים לחדש את המלתחה שלכם בביגוד יוקרתי מא' ועד ת' אבל במחיר זול – זהו המקום המתאים ביותר עבורכם.
Les Glòries – מתחם קניות וותיק, עם שלוש קומות וממוקם קרוב למבנה גדול מאוד שנקרא "Torre Agbar" בזכותו ניתן למצוא את המקום במהרה. מהרגע שתיכנסו למתחם, תבחינו בהמון חנויות אופנה בינלאומיות בשדרה, דוכנים, חנויות ספורט, רהיטים, צעצועים וחנויות איפור נחשבות. מקום מדליק, עם נוף מהמם ואווירה מרעננת. הזדמנות נוספת למלא את המלתחה שלכם.
עד כה הסתובבתם בין החנויות ורחובות היוקרה בעיר, כעת הגיע הזמן לבקר גם בשווקים השופעיםבדוכנים של בגדים איכותיים.
שוק האנקאנטס (Els Encants Vells) – הרי הוא שוק הפשפשים המרכזי בעיר ברצלונה. הוא וותיק ופעיל מאז המאה ה-14. מקום נהדר עבור כל אותם חובבי השופינג שמטורפים על נבירה בתוך ערמות של בגדים, לפשפש בין חפצים שונים ולמצוא את האחד שיתאים. בשוק קיים מבחר גדול של מוצרי יד שנייה, גם בדוכני האופנה ובדוכנים הנוספים.
אל השוק מגיעים סוחרים רבים אשר מציעים את מרכולתם, מתמקחים על מחירים (שגם ככה נחשבים זולים) ומשם אין סיכוי שתצאו ללא שלל רב.
לסיכום, ברחבי ברצלונה תוכלו למצוא רשתות אופנה בינלאומיות, קניונים עתירי קומות, אזורי אאוטלט, שווקים צבעוניים עמוסים כל טוב ומקומות נוספים.
אם אתם רוצים להוזיל עוד יותר את מסע הקניות שלכם בעיר המדהימה הזו כדאי לחכות לעונת הסיילים התקיימת גם בחודשי החורף וגם בחודשי הקיץ – נסיעה נעימה!